BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 30.4.2007 
COM(2007) 225 окончателен  
  
СЪОБЩЕНИЕ  НА КОМИСИЯТА   
ДО ЕВРОПЕЙСКИЯ  ПАРЛАМЕНТ , СЪВЕТА  И ЕВРОПЕЙСКИЯ  
ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  НА РЕГИОНИТЕ  
 
относно  
Междинен  преглед  на изпълнението  на Шестата  програма  за действие  на 
Общността  в областта  на околната  среда  
  
{SEC(2007) 546} 
{SEC(2007) 547} 
 
BG 3   BG СЪДАРЖАНИЕ  
1. Увод ............................................................................................................................. 4 
2. Състояние  на околната  среда .................................................................................... 5 
3. Растеж , работни  места  и околна  среда ..................................................................... 6 
4. Оценка  на приоритетите  на Шестата  програма  за действие  на Общността  в 
областта  на околната  среда ....................................................................................... 7 
4.1. Промяна  на климата ................................................................................................... 7 
4.2. Природа  и биоразнообразие .................................................................................... 10 
4.3. Околна  среда , обществено  здраве  и качество  на живот ....................................... 11 
4.4. Природни  ресурси  и отпадъци ................................................................................ 12 
5. Перспективи  за по-добро  вземане  на политически  решения ............................... 13 
5.1. Засилено  международно  сътрудничество .............................................................. 13 
5.2. Принципи  на „по-доброто  регулиране “ при вземането  на политически  решения  
в областта  на околната  среда .................................................................................. 15 
5.3. Насърчаване  на интегрирани  политики ................................................................. 18 
5.4. По-добро  прилагане  на законодателството  и контрол ......................................... 19 
6. Изводи ....................................................................................................................... 20 
 
BG 4   BG 1. УВОД 
Политиките  в областта  на околната  среда  са основни  за мисията  на Европейския  съюз  
за постигане  на благополучие  и сигурност  за гражданите  на Европа  в духа  на 
социалната  солидарност . 2006 година  отбеляза  повратен  момент  в това отношение , а 
въпросите  по опазването  на околната  среда  се приближават  все повече  до ядрото  на 
управленските  проблеми .  
Постигане  на „Европа  на резултати “ е приоритет  в дейността  на настоящата  Комисия , а 
политиката  на Европейския  съюз  по отношение  на околната  среда  е един  от успешните  
примери  за осигуряване  на „осезаеми “ ползи  за гражданите  на ЕС. Близо  80% от 
националното  законодателство  в областта  на околната  среда  се основава  на 
законодателството  на ЕС. Именно  то е отговорно  за значителното  подобряване  на 
качеството  на въздуха  и водата  и за отстраняването  на замърсители  като например  
оловото  в бензина . Законодателството  на ЕС позволява  на Общността  да заеме  водещо  
място  в света  по глобални  проблеми  като промяната  на климата . За да осигури  
дългосрочна  устойчивост , икономиката  на ЕС трябва  да се основава , inter alia , на 
здрави  принципи  в областта  на околната  среда , а законодателството  на ЕС в тази област  
си поставя  за цел да осигури  тази основа . Преследваните  от Комисията  високи  
стандарти  в областта  на опазването  на околната  среда  насърчава  иновациите  в областта  
на екологията , които , когато  бъдат  осъществени , насърчават  на свой  ред ефективността  
на производството  и създаването  на нови  работни  места . 
Въпросите  в областта  на околната  среда  са сред  основните  будещи  тревога  за 
обществеността  в Европа . Така  например  съгласно  резултатите  от проучването  
Евробарометър , 72% от гражданите  на Европа  вярват , че факторите  на околната  среда  
повлияват  качеството  на техния  живот  „много “ или „в значителна  степен “1. 
Обществеността  разбира  много  добре , че замърсяването  не признава  национални  
граници  и че политиката  в областта  на околната  среда  е една  от сферите , където  
обществената  подкрепа  за действията  на ЕС е в най-висока  степен2.  
През  последните  30 години  ЕС създаде  цялостна  законодателна  рамка  по въпросите  на 
опазването  на околната  среда  като този процес  се управлява  от стратегически  програми  
за действие  в областта  на околната  среда . Шестата  програма  за действие  на Общността  
в областта  на околната  среда3 определя  рамката  на политиките  на Общността  в 
областта  на околната  среда  за периода  от месец  юли 2002 година  до месец  юли 2012 
година . Тя представлява  екологичното  измерение  на стратегията  на ЕС за устойчиво  
развитие  и определя  приоритетите  в тази област , като обръща  особено  внимание  на 
следните  четири  проблема :  
• промяната  на климата ;  
• природата  и биологичното  разнообразие ;  
• общественото  здраве  и качеството  на живот ; и  
                                                 
1 Специално  издание  на Евробарометър  217 „Нагласи  на европейците  спрямо  околната  среда “, 
теренни  проучвания , ноември  2004 г., публикувано  през април  2005 г. 
2 Проведеното  през май 2006 г. проучване  на Евробарометър  установи , че 72% от гражданите  на 
Европа  смятат , че трябва  да се разшири  процесът  на вземане  на решения  за защита  на околната  
среда  на европейско  ниво . 
3 Решение  № 1600/2002/E О (OВ L 242/1, 19.9.2002 г.). 
 
BG 5   BG • природните  ресурси  и отпадъците .  
За всяка  една  от посочените  приоритетни  области  Шестата  програма  за действие  на 
Общността  в областта  на околната  среда  определя  конкретни  цели  и приоритетни  
дейности . Шестата  програма  за действие  на Общността  в областта  на околната  среда  се 
занимава  също  с известен  брой  проблеми  от първостепенно  значение , които  включват  
както  съставянето , така и прилагането  на политиките  в областта  на околната  среда . Тя 
също  така установява  и някои  стратегически  принципи . 
Настоящият  междинен  преглед  третира  три различни  въпроса . Първо , извършва  оценка  
на степента , в която  Съюзът  изпълнява  поетите  ангажименти  в рамките  на Шестата  
програма  за действие  на Общността  в областта  на околната  среда . Второ , разглежда  
най-новите  научни  доказателства  с оглед  даване  на оценка  дали  първоначално  
възприетият  подход  от Шестата  програма  за действие  на Общността  в областта  на 
околната  среда  отговаря  в достатъчна  степен  на предизвикателствата  пред  опазването  
на околната  среда  в настоящия  момент . Трето , разглежда  въпроса  дали  е необходима  
преоценка  на стратегическия  подход  в политиката  на ЕС в областта  на околната  среда  в 
светлината  на променената  политическа  ситуация  след  2002 година  и особено  като 
взема  предвид  последната  ревизия  на Стратегията  на ЕС за устойчиво  развитие , 
Лисабонската  стратегия  за растеж  и заетост  и Програмата  на Комисията  за по-добро  
регулиране . В духа  на тази оценка , настоящият  преглед  дава своето  заключение  
относно  необходимостта  от преразглеждане  на приоритетите  на Общността  за периода  
до месец  юли 2012 година . 
2. СЪСТОЯНИЕ  НА ОКОЛНАТА  СРЕДА  
Отправната  точка  на политиката  в областта  на околната  среда  е научното  разбиране  за 
състоянието  на заобикалящата  ни околна  среда . Участниците  във вземането  на 
политически  решения  трябва  да разберат  до каква  степен  проблемите  на опазването  на 
околната  среда  се подобряват  или влошават . В онези  области , където  ситуацията  се 
влошава , е налице  предизвикателство  за разработване  на нови  и амбициозни  отговори  
на съществуващите  политики .  
Едно  от основните  заключения  по отношение  настоящото  състояние  на околната  среда  
в Европа4 е, че политиките  на ЕС в областта  на околната  среда  са довели  до 
подобряване  на качеството  на живот  на европейските  граждани  и че е налице  
значителен  напредък  в области  като намаляване  на емисиите  на парникови  газове , 
съхраняване  на влажните  зони , устойчиви  практики  в областта  на горското  стопанство  
и управление  на отпадъците . Все пак обаче  общото  заключение  е, че независимо  от 
постигнатия  напредък , големината  на много  от предизвикателствата  в областта  на 
околната  среда  също  нараства , а Европа  дори  още не е стъпила  на пътя  към постигане  
на истинско  устойчиво  развитие .  
                                                 
4 Докладът  на Европейската  агенция  за околната  среда  „Европейската  околна  среда  — състояние  и 
перспективи  2005“ е основният  научен  доклад , използван  при изготвянето  на съобщението , но 
след  публикуването  на Шестата  програма  за действие  на Общността  в областта  на околната  
среда  научното  разбиране  за мащаба  и неотложността  на екологичните  предизвикателства  се 
усъвършенства  – главно  под влияние  на работата  на Международната  комисия  от експерти  по 
промяната  на климата , строгия  доклад  за икономическите  последици  от климатичните  промени  и 
публикуването  на оценката  на ООН  за състоянието  на екосистемата  през хилядолетието .  
 
BG 6   BG 3. РАСТЕЖ , РАБОТНИ  МЕСТА  И ОКОЛНА  СРЕДА  
През  месец  юни 2006 година  Европейският  съвет  прие  подновената  Стратегия  за 
устойчиво  развитие  (СУР ) в разширения  ЕС5. Беше  потвърден  фактът , че устойчивото  
развитие  е всеобхватна  цел на Европейския  съюз , която  определя  всички  негови  
политики  и дейности . Шестата  програма  за действие  на Общността  в областта  на 
околната  среда  осигурява  екологичното  измерение  на СУР  6.  
Концепцията  за устойчиво  развитие  се подкрепя  от съществуващото  взаимодействие  
между  икономическия , социалния  и екологичен  елемент . Чистата  и здравословна  
околна  среда  е жизненоважна  за благосъстоянието  на човека  и за добрите  обществени  
условия . От друга  страна , добрите  политики  в областта  на околната  среда  могат  да 
допринесат  за постигането  на други  цели  като повишаване  на конкурентоспособността , 
стимулиране  на икономическия  растеж  и насърчаване  на създаването  на нови  работни  
места .  
Цената  на бездействието  
Замърсяването  на околната  среда  може  да се разглежда  като пример  за „пазарен  
неуспех “ с напълно  реална  икономическа  цена . Следователно  определянето  и 
разглеждането  на „цената  на бездействието “ при разработването  на политики  е 
жизненоважно . Така  например  атмосферното  замърсяване  води  до намалена  
производителност  и загуби  под формата  на медицински  разходи , които  струват  всяка  
година  14 млрд . EUR на икономиката  на ЕС7.  
Важно  е също  така да се има предвид , че разходите  за ранни  превантивни  действия  са 
многократно  по-малки  от тези за отстраняване  на вече нанесени  щети . Тази  
констатация  беше  акцент  в направения  през октомври  2006 година  строг  преглед  на 
икономиката  на промяната  на климата , който  стигна  до заключението , че ограничаване  
на повишението  на температурите  до безопасно  ниво  би струвало  приблизително  1% от 
БВП , докато  цената  от подобно  действие  само  за едно  предприятие  като част от 
обичайната  практика  би била  до пет пъти  по-висока . Оценката  на ООН  за 
състоянието  на екосистемата  през хилядолетието  не само  документира  загубата  на 
екосистемни  услуги , но и стигна  до извода , че тази загуба  води  до тежки  икономически  
загуби .  
Стимул  за иновации  и ефективно  използване  на ресурсите  
Необходимостта  от подобряване  на грижите  за околната  среда  може  да стимулира  
иновациите , което  от своя страна  може  да повиши  конкурентоспособността . 
Компаниите  могат  да се сдобият  с предимствата  на „пионери  в областта “ като продават  
своите  екологични  решения  и иновации  на други  компании . Добър  пример  в това 
отношение  е производството  на електроенергия  от вятъра , където  ЕС е световен  лидер .  
До по-голяма  ефективност  на производствените  процеси  може  да доведе  и 
ограничаването  на замърсяването . Като  следствие  от подобрената  ефективност  на 
използване  на ресурсите  и енергията  може  да се наблюдава  повишена  
производителност , като при това намалява  зависимостта  от външни  за ЕС доставки .  
                                                 
5 Съвет  на Европейския  съюз , 9 юни 2006 г., документ  10917/06. 
6 Виж  член  2 (2) от Шестата  програма  за действие  на Общността  в областта  на околната  среда  . 
7 Тук не влиза  стойността  на вредата  върху  екосистемите  и земеделската  производителност  от 
замърсяването  на въздуха . 
 
BG 7   BG Политиката  в областта  на околната  среда  е съдействала  за бурното  развитие  на 
екологичните  технологии . Годишният  оборот  на европейските  екологични  индустрии  
възлиза  на 227 млрд . EUR, което  представлява  приблизително  2,2% от БВП  на ЕС. Този  
сектор  предоставя  3,4 млн. работни  места  на пълен  работен  ден или 1,7% от общата  
заетост  в рамките  на Съюза .8.  
Стандартите  на ЕС в областта  на околната  среда  допринасят  и за благополучието  на 
Европа  като укрепват  единния  пазар . Без наличието  на общи  стандарти  рискуваме  да 
попаднем  под ударите  на „екопротекцията “, при която  националните  законодателства  
се явяват  бариери  пред  развитието  на търговията .  
Включването  на екологичните  съображения  в корпоративни  стратегии  също  може  да 
доведе  до благоприятен  резултат  за отделни  компании . Освен  повишаване  на броя  на 
иновациите  и на производителността  това може  да укрепи  позициите  на търговските  
продукти , да подобри  корпоративния  имидж  на компаниите  и да предостави  нови  
пазарни  възможности  (например  чрез използване  на възможностите  на т.нар „зелени “ 
обществени  поръчки ).  
Посрещането  на предизвикателствата  на околната  среда  изисква  също  така 
координирани  междудисциплинарни  изследвания  и иновации . Това  е едно  от главните  
съображения  за предложението  на Комисията  за създаване  на Европейски  технологичен  
институт , който  си поставя  за задача  да събере  на едно  място  най-добрите  ресурси  и 
експерти  с цел предоставяне  на технологични  решения  на проблеми  в областта  на 
околната  среда .  
4. ОЦЕНКА  НА ПРИОРИТЕТИТЕ  НА ШЕСТАТА  ПРОГРАМА  ЗА ДЕЙСТВИЕ  НА 
ОБЩНОСТТА  В ОБЛАСТТА  НА ОКОЛНАТА  СРЕДА  
За да отговори  на действителното  състояние  на развитие  на науката  към настоящия  
момент  и за да постигне  „Европа  на резултати “ в област , в която  гражданите  настояват  
за конкретни  действия , а също  и за да осигури  устойчивия  икономически  растеж , 
Европейският  съюз  се нуждае  от далновидна  и амбициозна  политика  в областта  на 
околната  среда . Във всяка  една  от посочените  в Шестата  програма  за действие  на 
Общността  в областта  на околната  среда  приоритетни  области  са налице  изключителни  
предизвикателства .  
4.1. Промяна  на климата   
Шестата  програма  за действие  на Общността  в областта  на околната  среда  оценява  
промяната  на климата  като „изключително  предизвикателство  през следващите  10 
години  и след това “ и си поставя  за цел да допринесе  за постигането  на дългосрочната  
цел за „стабилизиране  на концентрациите  на парниковите  газове  в атмосферата  до 
ниво , което  да предотврати  опасното  им антропогенно  въздействие  върху  
климатичната  система “9.  
                                                 
8 Европейска  комисия , Генерална  дирекция  „Околна  среда “, „Екологичната  индустрия : мащаби , 
заетост , перспективи  и бариери  пред  растежа  в разширения  ЕС“, септември  2006 г., окончателен  
доклад . 
9 Виж  член  2 (2) на Шестата  програма  за действие  на Общността  в областта  на околната  среда .  
 
BG 8   BG След  приемането  на Шестата  програма  за действие  на Общността  в областта  на 
околната  среда  се подобриха  разбиранията  ни за рисковете , свързани  с промяната  на 
климата . Ето защо  трябва  да променим  съответно  и нашия  отговор . Европейският  съюз  
е изправен  пред  три основни  въпроса . 
Най-напред  трябва  да поставим  в ред нещата  в нашия  собствен  дом чрез намаляване  
емисиите  на парникови  газове  в ЕС и постепенно  преминаване  към нисковъглеродна  
икономика . Всяка  държава -членка  е поела  ангажимент  за съответни  равнища  на 
емисии , чиято  юридическа  валидност  се постановява  от т. нар. „поделени  основни  
ангажименти “10, за да се постигане  целта  от Киото . Успешно  беше  лансирана  схема  за 
търговия  с емисиите  в ЕС (СТЕ  на ЕС)11 . Тя представлява  механизъм , който  може  да се 
превърне  в световна  схема  за ограничаване  на емисиите . Напредъкът  по изпълнението  
на ангажиментите  на ЕС съгласно  Протокола  от Киото  е набелязан  като цел по пътя , 
чието  постигане  обаче  изисква  допълнително  усилие12 от страна  на всички  сектори , и 
по-специално  енергетика , транспорт , промишленост  и селско  стопанство .  
През  март  2007 г. Европейският  съвет  подкрепи  предложения  от Комисията  пакет  в 
областта  на енергията  и климата . Европейският  съвет  самостоятелно  се ангажира  да 
намали  емисиите  от парникови  газове  с поне  20% до 2020 г. и заключи , че може  да бъде  
постигнато  намаляване  на емисиите  с до 30% в контекста  на евентуално  международно  
споразумение , което  да включи  и други  индустриализирани  страни . Съветът  включи  в 
пакета  и постигането  на задължителни  цели  до 2020 г. - 20% за производството  на 
възобновяема  енергия  и 10% за потреблението  на биогорива . Също  така бе подчертана  
необходимостта  от това да се подобри  енергийната  ефективност  в ЕС13 и бе поставена  
целта  да се намали  потреблението  на енергия  на ЕС с 20% в сравнение  с 
предвижданията  за 2020 г. 
Основното  предизвикателство  за ЕС ще бъде  изпълнението  на тези политически  
ангажименти  и някои  от важните  следващи  стъпки  ще бъдат  разширяването  на обхвата  
на СТЕ , за да бъдат  включени  повече  сектори  (като например  авиационният  сектор ) и 
повече  газове . Комисията  ще се стреми  да подобри  ефективността  на СТЕ , например  
чрез по-широкото  използване  на търгове . Европейският  съюз  следва  да поощрява  
използването  на възобновяеми  енергийни  източници  и увеличаването  на изследванията  
в областта  на новите  технологии , като например  улавяне  и складиране  на въглерода , 
използването  на въглеродно  гориво  и биогорива  от второ  поколение14. Паралелно  с 
разработването  на необходимите  технологии  ще се наложи  да бъде  разработена  и 
подпомагащата  регулаторната  рамка . До края  на 2007 година  Комисията  ще разработи  
                                                 
10 Решение  2002/358//E О (OВ L 130/1, 15.5.2002 г.). 
11 Директива  2003/87/E О (OВ L 275/32, 25.10.2003 г.). 
12 Съгласно  Протокола  от Киото  ЕС пое ангажимент  да намали  емисиите  на парникови  газове  с 8% 
спрямо  нивата  от 1990 г. до 2008-2012 г. 
13 Този  проблем  касае  в значителна  степен  новите  държави -членки , където  е налице  голям  
потенциал  за пестене  на енергия . 
14 Биогоривата  от първо  поколение , произвеждани  главно  от хранителни  култури  и с помощта  на 
ефективни  производствени  методи , водят  до намаляване  на емисиите  от парникови  газове  (30%-
50% по-малко  в сравнение  с традиционните  горива , които  заместват ). При все това, 
намаляването  на емисиите  от парникови  газове  и общото  въздействие  върху  околната  среда  
зависят  от начините  на производство  и от това какви  култури  се използват  като изходна  
суровина . В развитите  страни  отглеждането  на култури  за биогорива  от първо  поколение  би 
могло  да доведе  до интензификация  на обезлесяването , ако то води  до разчистване  на залесени  
терени . Очаква  се бъде  постигнато  по-голямо  намаляване  на емисиите  от парникови  газове  при 
употребата  на биогорива  от второ  поколение  (до 90%). 
 
BG 9   BG стратегия  за намаляване  на собствения  си въглероден  отпечатък  като пример  за 
подражание  за други  обществени  институции . 
За да се справим  успешно  с промяната  на климата , се нуждаем  от значително  по-големи  
ограничения  на емисиите  на парникови  газове  в световен  мащаб ; ето защо  второто  
предизвикателство  се означава  като „дипломация  по въпросите  на климата “. Около  
14% от емисиите  на парникови  газове  в света  са дължат  на ЕС15 – и тази стойност  ще 
намалява  с развитието  на икономиките  на Китай  и Индия  например . ЕС е поел  
ангажимента  да взаимодейства  с трети  страни  с оглед  осигуряване  на подкрепа  за 
изработване  на глобално  споразумение  за ограничаване  на емисиите  на парникови  
газове  с изтичането  на първия  етап от действието  на Протокола  от Киото  през  2012 
година . Това  означава  да бъдат  убедени  САЩ  и другите  държави  в ползата  от това да 
застанат  начело  на борбата  с промяната  на климата .  
Глобален  отговор  означава  също  намирането  на начин , който  да позволи  на 
развиващите  се страни  да продължат  икономическия  растеж  с минимум  повлияване  на 
конкурентоспособността  и намаляване  ръста  на емисиите . За тази цел ще бъдат  
необходими  по-голямо  техническо  подпомагане  и трансфер  на технологии . Промяната  
на климата  във всичките  й измерения  (енергетика , развитие , транспорт , обществено  
здраве ) е все повече  част от ядрото  на външната  политика  на ЕС. Ако трябва  да дадем  
дефиниция  на понятието  глобален  отговор , тогава  както  Комисията , така и държавите -
членки  ще трябва  да определят  приоритетите  на своята  дипломация  (и да отпуснат  
съответните  средства ). Едно  конкретно  и неотложно  предизвикателство  ще бъде  
разработването  на механизъм  за прекратяване  и след  това за обратно  развитие  на 
процеса  на глобалното  обезлесяване , който  е отговорен  за 20% от емисиите  на 
парникови  газове .  
Третото  предизвикателство  е адаптиране  към промяната  на климата . Очакваните  
промени  в температурата  и валежите , както  и повишената  изменчивост  на климата , ще 
повлияят  върху  начините  на селскостопанско  производство . Рисковете  от екстремни  
събития , свързани  с времето  като горещи  вълни , наводнения , суши  и горски  пожари , ще 
нараснат . Трябва  да се изгради  инфраструктура  с оглед  повишаване  на нивото  на 
световния  океан . С нарастването  на температурата  ще се промени  и сферата  на 
заболяванията . Едва  сега започваме  да виждаме  реалните  резултати  от промяната  на 
климата , но необходимостта  от адаптиране  към тази промяна  трябва  да залегне  във 
всички  европейски  и национални  политики  по въпроса . През  2007 година  Комисията  
ще представи  зелена  книга  за адаптирането  към промяната  на климата , която  да 
предложи  възможности  за действие . 
                                                 
15 http://ec.europa.eu/environment/cli mat/pdf/cc_factsheet_aug2005.pdf 
 
BG 10   BG 4.2. Природа  и биоразнообразие  
Шестата  програма  за действие  на Общността  в областта  на околната  среда  потвърди  
целта  на ЕС за спиране  загубата  на биоразнообразие  в Европа  до 2010 година . ЕС 
споделя  целта  за значително  намаляване  на загубата  на биоразнообразие  до същата  
година  и в световен  мащаб .  
През  май 2006 година  Комисията  публикува  стратегия  за постигане  на тези цели . 
Основното  заключение  на тази стратегия  е, че в ЕС вече са създадени  основите  на 
политиката  в тази област  и най-вече създаването  на мрежа  от защитени  територии  — 
НАТУРА  2000. Цялостното  и ефективно  прилагане  на съществуващото  
законодателство  трябва  да бъде  приоритет  за ЕС.  
НАТУРА  2000 е крайъгълният  камък  на нашата  политика  за защита  на 
биоразнообразието  в Европа . Тя предоставя  модел  за защита  на природата  – 
инспириран  от науката , правно  приложим  и основан  на екосистемите  като основна  
единица . Следните  четири  предизвикателства  ще гарантират  използването  на 
наличните  фондове  на ЕС изцяло  за природозащитна  дейност : разширяване  на мрежата  
НАТУРА  2000, включително  и с морски  територии ; завършване  на процеса  на 
включване  на територии  в държавите -членки , присъединили  се към ЕС през 2004 
година  и след  това; и накрая , разбиране  за и адекватен  отговор  на влиянието  на 
промяната  на климата  върху  екологичната  мрежа . 
Стратегията  посочва  областите , в които  трябва  да се разработят  нови  инициативи  за 
политики . Една  от тях ще бъде  разглеждането  на влиянието  на търговията  върху  
биоразнообразието . Друга  ще се занимава  с изработване  на отговор  на ЕС на проблема  
с агресивните  биологични  видове . За да се подобри  процесът  на вземане  на решения  на 
равнище  ЕС и на национално  равнище , е необходим  по-добър  начин  за оценка  на 
разходите  и ползите , свързани  с природния  капитал  и екосистемните  услуги .  
Стратегията  обръща  внимание  и на глобалната  загуба  на биоразнообразие , където  
въпреки  значителната  работа , извършена  от Конвенцията  за биологичното  
разнообразие  (КБР), е отбелязан  твърде  малък  напредък . Мащабите  на 
предизвикателството  изискват  допълнително  прилагане  на нови  подходи  и преди  
всичко  намиране  на начин  защитата  на биоразнообразието  да се превърне  в 
икономически  изгодна  дейност . Само  призоваване  към изконните  природни  ценности  
не е достатъчно . ЕС ще работи  по ускоряване  дейността  за осигуряване  на достъп  до и 
общо  ползване  на генетичните  ресурси . Това  означава , че развитите  страни  трябва  да 
увеличат  размера  на помощите  за развитие  на проекти  в областта  на биоразнообразието  
и да се ангажират  с отхвърлянето  на субсидии  за потенциално  увреждащи  околната  
среда  проекти . 
ЕС трябва  да повиши  усилията  за спиране  на обезлесяването , което , заедно  с ефекта  си 
върху  промяната  на климата , е сред  най-важните  причини  за загуба  на 
биоразнообразие . Незаконната  сеч е основен  проблем  и Комисията  започна  неотдавна  
преговори  с Малайзия , Гана  и Индонезия  в рамките  на споразумението  за 
правоприлагане , управление  и търговия  в горския  сектор  (FLEGT) на Европейския  
съюз . Целта  е гарантиране  на законния  произход  на внасяната  от партньорски  страни  
дървесина . В допълнение  към този процес  Комисията  ще представи  допълнително  
предложение  за закупуване  на тропическа  дървесина . Комисията  ще разгледа  и 
иновативни  подходи  като добавяне  на икономическа  стойност  за спиране  на глобалното  
обезлесяване .  
 
BG 11   BG Риболовът  с дънни  мрежи  е практика  с крайно  разрушителни  последствия  за 
океанското  дъно  и представлява  сериозен  риск  за морското  биоразнообразие . Общото  
събрание  на ООН  разгледа  този важен  порблем  и излезе  с насоки16 за мерки , целящи  
опазването  на застрашените  морски  екосистеми . Комисията  ще предложи  
законодателство , целящо  прилагането  на тази Резолюция  чрез установяване  на 
законови  изисквания  по отношение  оценката  и предотвратяването  на въздействието  на 
оборудването  за дънен  риболов , чрез идентифициране  и закриване  на застрашените  
райони  и чрез обмен  на информация .  
Целта  на Комисията  е да продължи  да работи  съвместно  с държавите -членки  по 
въвеждането  на система  за управление  на световния  риболов , основана  на 
екосистемите , и за постигане  на мораториум  на ООН  върху  риболова  с дънни  мрежи  в 
открито  море . Съюзът  ще продължи  подкрепата  си за продължаване  на международния  
мораториум  върху  лова  на китове  с търговска  цел.  
4.3. Околна  среда , обществено  здраве  и качество  на живот  
Шестата  програма  за действие  на Общността  в областта  на околната  среда  си поставя  за 
цел „... осигуряване  на околна  среда , в която  нивото  на замърсяване  не причинява  
увреждания  на човешкото  здраве  и на околната  среда “17.  
Следните  четири  законодателни  документа  са в основата  на подхода  на ЕС за 
ограничаване  на заплахите  за човешкото  здраве  от околната  среда : Рамковата  
директива  за водите18 (приета  през 2000 година ), регламентът  от 2006 г. за единна  
система  за регистрация , оценка , разрешаване  и ограничения  на химикалите  (REACH)19, 
актуалното  предложение  за директива  за качеството  на околния  въздух  и за по-чист  
въздух  за Европа20, и предложението  за рамкова  директива  за пестицидите21.  
Тези  инициативи  са или относително  нови , или в процес  на разглеждане  от 
институциите  на ЕС. Приоритет  в средносрочен  аспект  ще бъде  работата  с всички  
заинтересовани  страни  за гарантиране  на ефективното  прилагане  на тези инициативи .  
Усилията  по националното  прилагане  на Рамковата  директива  за водите  трябва  да 
бъдат  ускорени , като за тази цел от властите  във всяка  една  страна  следва  да се осигури  
достатъчно  финансиране . По-доброто  прилагане  на Директивата  за пречистването  на 
градските  отпадъчни  води  22 и на законодателството  в областта  на подпочвените  води  
ще намали  в значителна  степен  пунктовите  емисии .  
Тематичната  стратегия  за замърсяването  на въздуха23 предлага  дейности  по справяне  с 
проблема  малки  частици  и други  форми  на замърсяване  на въздуха . Постигането  на 
целите  на стратегията  изисква  приемане  и последващо  прилагане  на директивата  за 
околния  въздух  и по-чист  въздух  за Европа , както  и приемането  на поддържащи  мерки  
на Общността  като законодателство  ЕВРО  6 за емисиите  от автомобили  и ревизия  на 
съществуващото  законодателство  за замърсяване  на въздуха  от промишлени  
предприятия  (Директива  за комплексно  предотвратяване  и контрол  на замърсяването ).  
                                                 
16 Резолюция  61/105. 
17 Виж  член  2 (2) на Шестата  програма  за действие  на Общността  в областта  на околната  среда   
18 Директива  2000/60/E О (OВ L 327/1, 22.12.2000 г.). 
19 Регламент  1907/2006 от 18 декември  2006 г. (OВ L 396/1, 30.12.2006 г.). 
20 COM(2005) 447 от 21.9.2005 г. 
21 COM(2006) 373 от 12.7.2006 г. 
22 Директива  91/271/E ИО от 21 май 1991 г. (OВ L 135, 30.5.1991 г.). 
23 COM(2005) 446 от 21.9.2005 г. 
 
BG 12   BG Регламентът  REACH си поставя  за цел гарантирането  на висока  степен  на защита  на 
човешкото  здраве  и на околната  среда , в това число  и насърчаване  на алтернативни  
методи  за оценка  на рисковете  от вещества , както  и свободното  придвижване  на 
вещества  на вътрешния  пазар , като при това се повишават  конкурентоспособността  и 
иновациите . Това  ще доведе  до по-добро  и ранно  определяне  на свойствата  на 
химикалите  (и изобретените  вещества ) и до определяне  и прилагане  на съответни  
мерки  за управление  на риска .  
С цел оформяне  на следващото  поколение  политики  в областта  на околната  среда  
Комисията  ще извърши  оценка  на съществуващите  мерки , за да прецени  дали  
съществуват  пропуски  като например  взаимно  усилващото  се действие  на някои  
химикали  („ефект  на коктейла “), на които  следва  да се обърне  внимание . Комисията  ще 
продължи  да търси  начини  за подобряване  на градската  среда  (където  живее  повече  от 
70% от населението  на ЕС), като в същото  време  спазва  принципа  на приоритетността  
на най-ниското  звено  във вземането  на решенията . Комисията  ще работи  и за 
подобряване  на информираността  на обществеността  по въпросите  на замърсяването  на 
околната  среда  и нежеланите  последици  за човешкото  здраве .  
4.4. Природни  ресурси  и отпадъци  
Шестата  програма  за действие  на Общността  в областта  на околната  среда  си поставя  за 
цел „по-добра  ефективност  при използване  на ресурсите  и по-добро  управление  на 
ресурсите  и отпадъците  с цел постигане  на по-устойчиви  модели  на производство  и 
потребление “24.  
Повишените  цени  на стоките  са сигнал  за изчерпаемостта  на запасите  от природни  
ресурси . Социалното  и икономическо  развитие  на ЕС трябва  да става  в рамките  на 
издръжливостта  на екосистемите . Количеството  на отпадъците  продължава  да нараства , 
а невъзможността  да се прекъсне  връзката  между  икономическия  растеж  и последиците  
за околната  среда  от използването  на ресурсите  продължава  да бъде  жизненоважен  
проблем .  
Тематичната  стратегия  за превенция  и рециклиране  на отпадъците25 осигурява  основата  
за съставяне  на бъдещата  политика  на ЕС в областта  на управление  на отпадъците . 
Прилагането  на стратегията , в това число  и на предложената  Рамкова  директива  за 
отпадъците26, Директивата  за декомпозирането  на отпадъци  и Регламента  за превоза  на 
отпадъци  ще бъде  приоритет  през  следващите  години . Ще бъде  отделено  специално  
внимание  на секторите , които  в най-голяма  степен  ползват  природните  ресурси  
(жилищно  строителство , транспорт  и производство  на храни ), а така също  и на области , 
в които  са открити  пропуски  в прилагането  на стратегията . Комисията  е поела  
ангажимент  за спиране  на незаконния  превоз  на опасни  отпадъци  към трети  страни  и 
ще приеме  мерки  за по-доброто  прилагане  на законодателството  на ЕС в тази област .  
                                                 
24 Виж  член  2 (2) от Шестата  програма  за действие  на Общността  в областта  на околната  среда . 
25 COM(2005) 666 от 21.12.2005 г. 
26 COM(2005) 667 от 21.12.2005 г. 
 
BG 13   BG Шестата  програма  за действие  на Общността  в областта  на околната  среда  си поставя  за 
цел да премахне  знака  за равенство  между  икономическия  растеж  и влошаването  на 
околната  среда . Тематичната  стратегия  за устойчивото  използване  на природните  
ресурси27 осигурява  дългосрочната  рамка  за постигането  на тази цел и отбелязва  
първите  стъпки  към превръщането  на ЕС в най-ефективно  използващата  природните  
ресурси  икономика  в света .  
Тематичната  стратегия  за превенция  и рециклиране  на отпадъците  и тясно  свързаната  с 
нея ревизия  на Рамковата  директива  за отпадъците  допринасят  за осъществяването  на 
тази цел. Те подчертават  значението  на „жизнения  цикъл “ като интелектуален  модел  за 
прилагане  на принципа  на „йерархията  на отпадъците “, който , като водещ  принцип  на 
политиката  в областта  на отпадъците , призовава  в първите  си три стъпки  за превенция , 
повторно  използване  и рециклиране  на отпадъците  в низходящ  ред на приоритетност . 
През  2007 година  Комисията  ще предложи  също  и зелена  книга  за устойчиво  
потребление  и производство , който  ще си постави  за цел да обърне  неустойчивите  
модели  на потребление  и производство  в най-тежко  засегнатите  сектори  като вземе  
предвид  въздействието  върху  пълния  цикъл  на живот  на продуктите . 
5. ПЕРСПЕКТИВИ  ЗА ПО-ДОБРО  ВЗЕМАНЕ  НА ПОЛИТИЧЕСКИ  РЕШЕНИЯ  
5.1. Засилено  международно  сътрудничество  
Международното  измерение  на политиката  в областта  на околната  среда  придобива  все 
по-голямо  значение  поради  редица  взаимно  свързани  причини . Голяма  част от най-
сериозните  екологични  проблеми , като промяната  на климата , са глобални  по своя 
характер . Качеството  на околната  среда  в Европа  също  зависи  от подхода , възприет  от 
нашите  съседи . Усилията  за подобряването  на качеството  на Средиземно , Балтийско  и 
Черно  море  ще бъдат  успешни  едва тогава , когато  бъде  възприет  регионален  подход28. 
Някои  от аспектите  на глобализацията , в това число  и либерализирането  на търговията , 
биха  могли  да предизвикат  увреждащо  въздействие  върху  околната  среда , ако бъдат  
оставени  без контрол . Налице  е и все по-ясно  очертаваща  се връзка  между  влошаването  
на околната  среда  и бедността  в световен  мащаб , както  и между  сигурността  в 
политически  и екологичен  аспект . Насърчаването  на устойчивото  развитие  сред  нашите  
международни  партньори  ще ни помогне  да постигнем  други  цели  на международната  
политика , в това число  и Целите  на хилядолетието  за развитие . В този смисъл  новият  
Европейски  консенсус  за развитие  поставя  премахването  на бедността  в контекста  на 
устойчивото  развитие  като първостепенна  и дългосрочна  цел на сътрудничеството  на 
ЕС в областта  на развитието .  
Европа  е гъсто  населен  и икономически  напреднал  континент , което  означава  че 
количеството  на използваните  от нас екологични  ресурси  надвишава  това на 
произведените . Този  въпрос  трябва  да бъде  разгледан , ако ЕС наистина  желае  да 
намали  участието  си в глобалното  замърсяване  и изчерпването  на ресурсите . В същото  
време  обаче  ние сме зависими  от използването  на ресурсите  на трети  страни  и имаме  
голям  интерес  тези ресурси  да бъдат  използвани  по устойчив  начин .  
                                                 
27 COM(2005) 670 от 21.12.2005 г. 
28 COM (2007)160: Черноморско  взаимодействие  - нова  инициатива  за регионално  сътрудничество  
 
BG 14   BG Взети  заедно  тези съображения  означават , че външните  действия  на Европа  трябва  да 
бъдат  насочени  към политиката  в областта  на околната  среда  на няколко  различни  
нива . През  следващите  години  Комисията  ще се съсредоточи  върху :  
– Насърчаване  на устойчивото  развитие  в световен  мащаб  и внедряване  на 
екологичните  съображения  във всички  външни  политики  на ЕС – не само  помощта  
за развитие , но и търговската  политика  и Общата  външна  политика  и политика  на 
сигурността . В отговор  на доклада  за 2006 година  на Сметната  палата , който  осветли  
някои  недостатъци  на политиките  за развитие , програмите  и проектите  следва  да 
имат  предвид  в достатъчна  степен  изискванията  по отношение  на околната  среда  29 и 
трябва  да бъде  разработена  нова  стратегия  за екологично  интегриране .  
– Провеждане  на ефективна  „дипломация  в областта  на околната  среда “, което  
означава  обвързване  на екологичните  цели  с друг  вид международни  преговори . Ще 
се наложи  използването  на пълния  потенциал  на споразуменията  за търговия  и 
сътрудничество , сключени  на регионално  или двустранно  ниво . ЕС ще продължи  да 
насърчава  въпросите  на устойчивото  развитие  в контекста  на преговорите  в рамките  
на Световната  търговска  организация . В продължаващия  кръг  от многостранни  
преговори  в рамките  на СТО  Европейският  съюз  работи  за поемането  на 
ангажименти  за либерализиране  на търговията  с екологично  чисти  стоки  и услуги . 
Нещо  повече , Комисията  ще работи  за гарантиране  на по-голяма  съгласуваност  на 
позициите , заемани  пред  различни  международни  форуми  – например  в Световната  
търговска  организация  и Конвенцията  за биологичното  разнообразие . Комисията  си 
поставя  за цел разработването  на по-голяма  работна  обвързаност  с дейностите  на 
основните  международни  финансиращи  институции .  
– Преговорите  за споразумения  за свободна  търговия  с партньори  от Азия  и Латинска  
Америка  ще дадат  възможност  за засилване  на търговията  с устойчиви  стоки  и 
услуги . ЕС ще използва  тези предстоящи  преговори , за да обсъди  конкретни  
ангажименти  за либерализация , които  оказват  положително  влияние  върху  околната  
среда , а също  така и ангажименти  по отношение  на ефективното  прилагане  
многостранните  споразумения  за околната  среда . 
– Насърчаване  на нашите  политики  и изисквания  в областта  на околната  среда . Един  
от главните  приноси  на ЕС в областта  на опазването  на околната  среда  е 
насърчаването  на разпространението  на нашите  собствени  високи  изисквания  в тази 
сфера . Интензивната  подготвителна  работа  направи  възможно  приемането  на 
екологичните  политики  и норми  на ЕС от 12 нови  държави -членки  след  
разширяването30. Подобен  род дейности  продължават  и с настоящите  страни  
кандидатки  и потенциалните  страни  кандидатки . Всички  планове  за действие , които  
са свързани  с европейската  политика  за съседство , съдържат  конкретни  мерки , 
насърчаващи  доброто  управление  на околната  среда , реално  сближаване  с ЕС и 
включване  на проблемите  на окланата  среда  като съществен  момент  от политиките  в 
отделните  сектори . Стандартите  на ЕС в областта  на околната  среда  се 
популяризират  и при продължаващите  дейности  с Русия . 
                                                 
29 Европейска  сметна  палата : специален  доклад  № 6/2006: Екологичните  аспекти  на 
сътрудничеството  на комисията  за развитие .  
30 Чистото  въздействие  е сериозно  подобрение  в състоянието  на околната  среда  в ЕС. 
 
BG 15   BG – Насърчаване  на трансфера  на технологии  и/или ресурси  към развиващи  се страни  
като стимул  за включването  им в глобалните  проблеми  като промяната  на климата . 
ЕС трябва  да застане  начело  на промоцията  на този принцип  и да оглави  
изработването  на инструментите  за практическото  му осъществяване , в това число  и 
поддържащ  режим  за правата  на интелектуалната  собственост . С цел подобряване  на 
сътрудничеството  с развиващите  се страни  в областта  на адаптацията  към промените  
в климата  и тяхното  забавяне , ще бъде  учреден  Global Climate Policy Alliance. 
– Работа  с държавите -членки  за разработване  на регионални /национални  стратегии  за 
подкрепа , които  в достатъчна  степен  обръщат  внимание  на въпросите  на околната  
среда  и управлението  на природните  ресурси .  
– Засилване  заедно  с държавите -членки  на диалога  с ключови  страни  с формираща  се 
пазарна  икономика  като Китай , Индия , Бразилия , Украйна  и ЮАР . Приоритетът  през  
следващите  години  ще бъде  да се премине  отвъд  етапа  на диалог , към разработване  и 
прилагане  на съвместни  програми  в области  от взаимен  интерес  като промяната  на 
климата , управлението  на отпадъците  и незаконната  сеч.  
– Подобряване  на международното  управление  по въпросите  на околната  среда , 
където  приоритетът  е актуализирането  на Програмата  на ООН  за околната  среда  
(UNEP) чрез създаването  на Организация  на обединените  нации  по въпросите  на 
околната  среда  (UNEO) с по-големи  правомощия  и адекватно  и предвидимо  
финансиране .  
– Създаване  на международна  група  по въпросите  на устойчивото  използване  на 
природните  ресурси  и поддържане  на глобална  система  за мониториране  на нивата  
на биологично  разнообразие  (и по-специално  по отношение  на горите ).  
– Гарантиране  на извежадането  на преден  план  на проблемите  на околната  среда , 
които  са обект  на политиките  на ЕС, при координацията  с държавите -членки  в 
рамките  на специализирани  организации  като Международната  морска  организация  
и Международната  организация  по гражданска  авиация . 
5.2. Принципи  на „по-доброто  регулиране “ при вземането  на политически  
решения  в областта  на околната  среда   
По-добро  управление  означава  изпълнение  на целите  на политиката  – например  защита  
на околната  среда  – по възможно  най-ефективния  начин  като се гарантира  избягване  на 
ненужното  административно  бреме . По-доброто  и олекотено  законодателство  е също  
един  от най-добрите  начини  за подобрено  прилагане , което  на свой  ред да доведе  до по-
добро  качество  на околната  среда . През  следващите  години  Комисията  ще се 
съсредоточи  върху  укрепването  на дневния  ред за по-добро  регулиране  в областта  на 
изработването  на политики , касаещи  околната  среда  чрез: 
- използване  на пазара  за постигането  на екологични  резултати  
- опростяване  на съществуващата  регулаторна  среда  и намаляване  на 
административните  разходи  
- пълно  сътрудничество  с гражданското  общество  при разработването  на 
политиките  в областта  на околната  среда  и чрез изграждане  на тесни  работни  връзки  с 
промишления  сектор  с цел популяризиране  на дневния  ред за устойчиво  развитие ; 
- насърчаване  на популяризирането  на добри  регулатори  практики ; и 
 
BG 16   BG - канлизиране  на изскванията  за докладване , паралелно  с подобряване  на 
качеството  на екологичната  информация  
Използване  на пазара  за постигане  на резултати  в областта  на околната  среда  
Добре  разработените  принципи  на регулиране  са в основата  на политиките  на ЕС в 
областта  на околната  среда , но пазарните  механизми  могат  да бъдат  използвани  като 
част от общата  група  политики  за постигане  на целите  в областта  на околната  среда  по 
разходноефективен  начин  и за ефективното  им прилагане . Схемата  за търговия  с 
емисии  може  да бъде  дадена  за пример , а Комисията  наскоро  прие  Зелена  книга  за 
пазарните  инструменти  за целите  на политиките  в областта  на околната  среда  и за 
свързаните  с тях политики31. Промяната  на Директивата  относно  комплексно  
предотвратяване  и контрол  на замърсяването  от 2007 год. ще разгледа  възможността  за 
използване  на пазарни  механизми  за подобряване  на прилагането  на разпоредбите  и за 
насърчаване  на иновациите . 
Използване  на пазара  означава  също  така намиране  на механизъм  за правилно  
определяне  на стойността  на екологичните  стоки  и услуги . Важен  инструмент , който  
може  да повлияе  върху  поведението  на потребителите , е оптималното  прилагане  на 
данъчни  методи  в областта  на околната  среда32. Тези  данъци  трябва  да бъдат  прилагани  
така, че да се избегне  вредата  върху  функционирането  на вътрешния  пазар  и да се 
постигне  максимално  голяма  полза  за околната  среда . Съществува  сериозен  спор  за 
прехвърляне  на данъчното  бреме  от области , чието  развитие  ЕС се стреми  да насърчава  
като заетост , към области  като ресурси  и енергийно  потребление  и/или замърсяване . ЕС 
има ангажимент  към оттеглянето  на субсидиите  за проекти , увреждащи  околната  среда , 
и до 2008 година  Комисията  ще предложи  пътна  карта  за реформирането  на тези 
субсидии  по сектори  с оглед  тяхното  премахване .  
В този смисъл  за участниците  във вземането  на политически  решения  ще бъде  полезно  
да могат  да определят  количествено  отбелязания  напредък , постигнатото  
благосъстояние  и благополучие  като отчитат  социалните  и екологични  разходи  и ползи . 
Брутният  вътрешен  продукт  (БВП ) е признатият  от всички  показател  за измерване  на 
икономическите  резултати  и често  пъти  се разглежда  като приблизителен  индикатор  за 
човешко  развитие  и благополучие . Зависимостта  между  икономическия  растеж , 
измерен  с помощта  на БВП , и останалите  измерения  на устойчивото  развитие  не е 
еднозначна33. През  2007 година  Комисията  ще спонсорира  провеждането  на голяма  
конференция  с цел извеждане  на споменатите  въпроси  на преден  план  в дебата  за 
околната  среда .  
Съгласно  препоръките  на Стратегията  за устойчиво  развитие  Комисията  ще работи  за 
подобряване  на екологичните  показатели  на продукти  и процеси  и насърчаване  на 
усвояването  им от стопанските  среди  и потребителите . Комисията  ще предложи  
пренасяне  на схемите  за определяне  на показателите  за електрически  уреди  и леки  
автомобили  върху  други  групи  продукти . Комисията  ще оглави  също  така процеса  за 
                                                 
31 COM(2007) 140 от 28 март  2007 г. 
32 Растеж , конкурентоспособност , заетост : предизвикателства  и пътища  напред  към 21 век – Бяла  
книга , COM(93) 700, глава  10 . 
33 Например  БВП  не измерва  устойчивостта  на развитието , а дадена  страна  може  временно  да има 
висок  БВП  за сметка  на свръхексплоатация  на природни  ресурси  или чрез неправилно  отпускане  
на инвестиции . Дори  природни  бедствия  от най-широк  мащаб  като цунамите  в Югоизточна  Азия  
или ураганът  Катрина  могат  да се окажат  (по странен  начин ) положителни  явления  при 
формирането  на БВП . 
 
BG 17   BG редовно  определяне  на нива  за показателите  на „зелени “ обществени  поръчки  в 
рамките  на ЕС, като си поставя  за цел осигуряване  до 2010 година  на средно  ниво  на 
„зелени “ обществени  поръчки  в рамките  на Общността , съответстващо  на сегашните  
нива  в държавите -членки  с най-добри  показатели  в това отношение .  
Облекчаване , кодифициране  и намаляване  на административния  товар  
Комисията  предвижда  да извърши  ревизия  на няколко  на брой  важни  юридически  
инструмента  с оглед  по-нататъшното  облекчаване , кодифициране  и намаляване  на 
административния  товар . Целта  е да се подобри  ефективността  от прилагането  на тези 
инструменти  за постигане  на целите  в областта  на околната  среда , като едновременно  с 
това се намалят  разходите  по тяхното  администриране  и прилагане  от самите  
компании .  
Тесни  контакти  със заинтересованите  страни  
Комисията  ще продължи  да работи  в тясно  сътрудничество  с гражданското  общество  
по въпросите  на формулиране  на политиките  в областта  на околната  среда . 
Неправителствените  организации  (НПО ) са институциите , които  се ползват  с най-
високо  обществено  доверие  по въпросите  на околната  среда34, НПО  често  пъти  
разполагат  с технически  познания , които  са жизненоважни  за разработването  на 
ефективни  политики . Те могат  да предоставят  неоценима  помощ  като служат  за връзка  
между  участниците  във вземането  на политически  решения  и гражданите  на Европа .  
По-добрият  подход  към регулирането  изисква  и добри  работни  взаимоотношения  с 
представителите  на промишлеността , които  в крайна  сметка  са отговорни  за 
прилагането  на по-голямата  част от законодателството  в областта  на околната  среда . 
Много  от водещите  промишлени  компании  са включили  въпросите  на околната  среда  в 
своите  бизнес  модели  и Комисията  ще започне  активен  диалог  с тези водещи  
индустрии . Комисията  ще се възползва  от диалога  си със стопанските  среди , 
професионалните  съюзи  и НПО  с цел разработване  на амбициозни  отговори  на 
предизвикателствата  от страна  на стопанския  сектор  като например  корпоративно  
докладване , които  се простират  отвъд  рамките  на изисквания  минимум  от 
съществуващото  законодателство . 
Комисията  и държавите -членки  ще трябва  да продължат  с усилията  си да насърчават  
екоиновациите  и развитието  на технологии  в областта  на околната  среда  с огледа  на 
това, че промишленият  сектор  може  да допренесе  значително  за опазване  на околната  
среда . Ключът  към това успешно  развитие  се крие  в цялостното  прилагане  на Плана  за 
действие  относно  технологиите  в областта  на околната  среда  и други  допълнителни  
мерки . Комисията  ще търси  начини  да включи  подкрепата  за екопродуктите , 
екоуслугите  и екопроцесите  в политиките  за промишлеността  и в политиката  в областта  
на околната  среда . При следващата  ревизия  на политиката  на ЕС в областта  на 
изследванията  и технологиите  през 2008 година  следва  да се отдаде  по-голяма  тежест  
на проблемите  на околната  среда . 
Налице  е необходимост  от подобряване  на функционирането  на доброволните  
инструменти , създадени  специално  за промишлеността  като Регламента  на ЕС за 
системи  за управление  и одит  на околната  среда  (EMAS) и Ecolabel. Тези  инструменти  
притежават  огромен  потенциал , но не са разработени  напълно . Комисията  ще направи  
                                                 
34 ЕВРОБАРОМЕТЪР  217 „Нагласи  на европейските  граждани  към околната  среда “ (април  2005 г.) 
 
BG 18   BG ревизия  на тези схеми  с цел да насърчи  тяхното  използване  и да намали  
административния  товар  при управлението  им. 
Насърчаване  на добри  регулаторни  практики  
Комисията  ще подобри  мониторинга  върху  ефективността  на политиките  и ще насърчи  
по-структурираното  разпространение  на добрите  практики . Изследвания  на 
Европейската  агенция  за околната  среда  показват , че административните  разходи  в 
някои  от държавите -членки  за прилагането  на законодателството  в областта  на 
околната  среда  са много  по-ниски  от другаде . Чрез  превръщането  на най-добрите  
практики  в стандартни  ще намалим  тези разходи  и ще увеличим  екологичната  
ефективност  на нашите  политики .  
Опростяване  и актуализиране  на информацията  по въпросите  на околната  среда  
Разработването  и прилагането  на политиката  в областта  на околната  среда  зависи  от 
наличието  на солидна  и надеждна  информация  за състоянието  на околната  среда  и 
оказваните  върху  нея натиск  и въздействие , както  и за движещите  фактори  на 
промяната . В момента  информацията  по въпросите  на околната  среда  като количество  и 
обхват  е спорадична , а надеждността  на данните  варира . Продължаващите  усилия  за 
осъвременяване  на начините  на създаване  и обмен  на информацията  ще се ускорят  и 
по-специално  чрез разработване  на система  за обмен  на информация  в областта  на 
околната  среда  (SEIS) като гаранция  за достигането  на информацията , необходима  за 
разработването  и прилагането  на стратегията  в областта  на околната  среда , до по-
широк  кръг  от потребители , като едновременно  с това се премахне  ненужният  
административен  товар  върху  властите  в държавите -членки . 
5.3. Насърчаване  на интегрирани  политики   
Интегрирането  на въпросите  в областта  на околната  среда  в политиките  в други  
области  е един  от основните  принципи  на политиката  в областта  на околната  среда . 
Този  принцип  е заложен  в член  6 от Договора  за създаване  на ЕС , но отбелязаният  
напредък  не дава повод  за удовлетвореност . През  последните  15 години  бяха  
извършени  основни  реформи  в областта  на селското  стопанство , които  се придвижиха  
дотам  фермерите  да се превърнат  в стопани  на природата . Но в много  други  области  
интегрирането  на екологичните  въпроси  в секторните  политики  се радва  на по-скромен  
успех . Процесът  от Кардиф , чието  начало  беше  поставено  през 1998 година  с цел 
институционализирането  на този вид интегриране , не доведе  до очакваните  резултати .  
Оценките  за въздействието  вече са станали  стандартна  част от процеса  на вземане  на 
политически  решения  и е налице  възможност  за още по-голямо  подобрение  на оценката  
на въздействието  върху  околната  среда  от прилагането  на други  политики . Комисията  е 
поела  ангажимент  да подобри  способността  на тези оценки  за измерване  на 
екологичните , икономическите  и социалните  въздействия  на предлаганите  политики . 
Комисията  за оценка  на въздействието  ще бъде  важен  инструмент  за постигането  на 
тази цел. Трябва  да се предостави  достатъчен  ресурс  за гарантиране  на факта , че всички  
оценки  на въздействие  включват  оценка  на въздействието  върху  устойчивото  развитие .  
 
BG 19   BG С цел подобряване  на оценките  на въздействието  върху  околната  среда  на национално  
равнище , Комисията  ще преразгледа  ефективността  на Директивата  за оценка  на 
въздействието  върху  околната  среда  и Директивата  за стратегически  екологични  
оценки . Комисията  ще ускори  процедурите  по тяхното  ревизиране  като едновременно  с 
това ще се погрижи  да не се компрометира  защитата  на околната  среда35. 
Комисията  ще разгледа  всички  възможности  за интегриране  на екологичните  
съображения  в политиките  в други  области  като селско  стопанство , научни  изследвания  
и развитие . Финансираните  от ЕС планове  и проекти  трябва  да съответстват  на 
законодателството  на ЕС, в това число  и в областта  на околната  среда . Кръстосаното  
съответствие  доказа  своята  ефективност  за включването  на екологичните  съображения  
в Общата  селскостопанска  политика  и Комисията  следва  да проучи  дали  този 
инструмент  може  да бъде  приложен  успешно  и в други  области  като рибарството  и 
транспорта .  
Комисията  ще подготви  стратегическа  рамка  по въпросите  на интегриране  на 
политиките . Тази  рамка  ще отдели  специално  внимание  на секторите , където  
съществува  най-голям  потенциал  от взаимно  положително  повлияване  на политиките  с 
оглед  подобряване  качеството  на околната  среда  (селско  стопанство , рибарство , 
транспорт , енергетика , регионална  и индустриална  политика  и външни  отношения  на 
ЕС). На равнище  държави -членки  различните  органи  на Съвета  следва  да представят  
годишни  доклади  за дейностите  си по задължението  да интегрират  екологичните  
въпроси  в своята  работа .  
5.4. По-добро  прилагане  на законодателството  и контрол  
След  35 годишни  усилия  от страна  на юристите  на Съюза  най-после  разполагаме  с 
обща  рамка  на политиката  в областта  на околната  среда . Големият  брой  оплаквания  и 
нарушения  на процедурите  обаче  са знак, че прилагането  на законодателството  в 
областта  на околната  среда  остава  далеч  под удовлетворителното  ниво . Постигането  на 
екологичните  цели  ще бъде  възможно  единствено  чрез гарантиране  на правилното  
прилагане  на достиженията  на общностното  право . Ефективното  прилагане  е част и от 
програмата  „По-добро  регулиране “ и е необходимо  с цел избягване  на отклонения  от 
принципите  на конкуренцията  и като гарант  за нормалното  функциониране  на единния  
пазар . Това  е следващото  значимо  предизвикателство  след  разширяването  на Съюза , 
тъй като новите  държави -членки  трябва  да „смелят “ целия  обем  на достиженията  на 
общностното  право  наведнъж . Комисията  ще работи  съвместно  с държавите -членки  за 
повишаване  на цялостната  способност  на институциите  в областта  на околната  среда  да 
прилагат  успешно  стандартите  на ЕС.  
Комисията  ще насърчава  държавите -членки  да се възползват  от съществуващите  
възможности  за финансиране  на равнище  ЕС, за да гарантират  приноса  към по-доброто  
прилагане  на законодателството  на ЕС в областта  на околната  среда  в процеса  на 
програмиране  на разходите  по различните  инструменти36. 
                                                 
35 Напр . в своя план  за взаимнообвързаните  приоритети , който  е част от енергийния  пакет , приет  от 
Комисията  на 10 януари  2007 г. Комисията  вече направи  предложение  да бъде  намален  срокът  за 
планиране  и одобрение  на процедури  на максимум  5 години  за проектите  по трансевропейските  
транспортни  мрежи  от общоевропейски  интерес . 
36 Инструменти  на кохезионната  политика , Европейски  земеделски  фонд  за развитие  на селските  
райони , Европейски  фонд  за регионално  развитие , Европейски  социален  фонд , Европейски  фонд  
 
BG 20   BG През  2007 година  Комисията  ще изготви  ревизирана  стратегия  по прилагането  на 
законодателството  на ЕС в областта  на околната  среда . Тази  стратегия  ще се 
концентрира  по-специално  върху  открити  системни  грешки  в прилагането  и ще 
насърчи  използването  на комбинация  от юридически  и неюридически  инструменти .  
Като  взе предвид  съответното  решение  на Съд на Европейските  общности37 и 
неотложността  на проблема  по складирането  на смъртоносни  токсични  отпадъци  в Кот 
д’Ивоар , Комисията  излезе  с предложение  за Директива  за защита  на околната  среда  
със средствата  на наказателното  право38, която  си поставя  за цел да подобри  
задържането  и преследването  на извършителите  на екологични  престъпления .  
6. ИЗВОДИ   
След  половин  век на „изграждане  на Европа “ политиката  на ЕС в областта  на околната  
среда  се превърна  в едно  от главните  достижения  на Съюза . Отбелязано  е значително  
намаляване  на вредните  емисии  в атмосферата  и водите , по-добро  управление  на 
отпадъците  и по-малък  брой  вредни  химически  вещества . Всички  тези резултати  са 
довели  до подобряване  на човешкото  здраве . Те са съдействали  също  така на 
промишлеността  в Европа  да стане  световен  лидер  в сектори , характеризиращи  се с 
висок  растеж  и разкриване  на няколко  милиона  нови  работни  места .  
Независимо  от отбелязания  напредък , ЕС трябва  да увеличи  амбициите  си. Петият  план  
за действие  в областта  на околната  среда  беше  приет  през  1992 година  със заглавието  
„Към устойчивост “, а през 1999 година  устойчивото  развитие  беше  фиксирано  като 
една  от целите , основаващи  се на Договора  за създаване  на ЕС. Общността  обаче  все 
още не е стъпила  на пътя  към постигане  на устойчиво  екологично  развитие . Налице  е 
само  известен  напредък  по отношение  на фундаменталния  въпрос  за интегриране  на 
екологичните  въпроси  в политиките  в други  области  и подобряване  на прилагането  на 
законодателството  на ЕС. Понастоящем  нараства  натискът  от страна  на редица  
екологични  проблеми : повишаване  на количеството  на емисии  на парникови  газове  в 
световен  мащаб , ускорена  загуба  на биоразнообразие , замърсяването  продължава  да 
оказва  съществено  въздействие  върху  общественото  здраве , количеството  на 
отделяните  в рамките  на ЕС отпадъци  нараства , а екологичният  отпечатък  трайно  се 
уголемява .  
Промяната  на климата , биоразнообразието , общественото  здраве  и използването  на 
ресурсите  продължават  да бъдат  най-неотложните  предизвикателства  в областта  на 
околната  среда  и Шестата  програма  за действие  на Общността  в областта  на околната  
среда  продължава  да дава правилната  рамка  на бъдещи  действия  на нивото  на 
Общността . В ЕС като цяло  е започнал  процесът  на вземане  на мерките , очертани  в 
програмата  за действие . При положение , че са изминали  пет години  от времето  на 
действие  на Програмата , чиято  продължителност  е двойно  по-голяма , все още е рано  да 
се видят  резултатите  от прилагането  на повечето  от мерките , предложени  в рамките  на 
Шестата  програма  за действие  на Общността  в областта  на околната  среда . Голяма  част 
от тях беше  приета  едва наскоро , затова  гарантирането  на тяхното  прилагане  следва  да 
бъде  непосредствен  приоритет  в работата  на Комисията .  
                                                                                                                                                         
за рибарството , рамковите  програми  за научни  изследвания , конкурентоспособност  и иновации , 
както  и новият  единен  инструмент  в областта  на околната  среда , LIFE+. 
37 C-176/03, 13.9.2005 г. 
38 COM(2007) 51. 
 
BG 21   BG Един  преглед  на научните  достижения  в последните  години  разкрива  наличието  на 
разминаване  между  целите , поставени  от Шестата  програма  за действие  на Общността  
в областта  на околната  среда , и мерките , набелязани  за тяхното  постигане . В тези 
области  съществуващите  мерки  следва  да се засилят  или да се приемат  напълно  нови .  
Политиката  в областта  на околната  среда  дава възможност  на ЕС да постигне  
„осезаеми “ ползи  за неговите  граждани  под формата  на по-добри  условия  на труд  и 
живот . Освен  това, именно  в тази област  преобладаващата  част от гражданите  на ЕС 
подкрепят  провеждането  на допълнителни  и дори  още по-ефективни  действия . Сега , 
когато  ЕС празнува  първите  50 години  от развитието  си с поглед , отправен  към 
следващите  50 години , е ясно , че разработването  и прилагането  на политики  за 
ефективна  защита  на околната  среда  в Европа  ще бъде  част от „сърцето “ на „проекта “ 
Европа , а прилагането  и надграждането  на Шестата  програма  за действие  на Общността  
в областта  на околната  среда  в периода  до 2012 година  ще бъде  в центъра  на усилията  в 
тази област .